Трэба адзначыць і тую важную акалічнасць, што ў 1596 годзе ў Рэчы Паспалітай была абвешчана царкоўная унія. Уніяты часта называліся каталікамі (паводле сведчання ўніяцкага Полацкага епіскапа Ясафата Кунцэвіча ў лісце да канцлера Льва Сапегі). Указанне на праваслаўнае веравызнанне ў важных юрыдычных дакументах таго часу, калі гаворка ішла пра апякунства і спадчыну, магло даць падставу для дадатковых судовых разбораў, для пазбаўлення дакументаў сапраўднай юрыдычнай сілы. Тэксты ад імя князёўны складаліся яе апекунамі-каталікамі, і апошнія маглі надаваць ім зручны для сябе сэнс.